recursal/SuperWikiNEXT-32B huggingface dataset:
**Gabriela Petrova** (bulgaaria Габриела Петрова; sündinud 29. juunil 1992 Haskovos) on Bulgaaria kergejõustiklane, kaugus- ja kolmikhüppaja.

2014. aastal Euroopa meistrivõistlustel Zürichis sai ta kolmikhüppes isikliku rekordiga 14,13 5. koha. 

2015. aasta Euroopa sisemeistrivõistlustel Prahas võitis ta kolmikhüppes tulemusega 14,52 hõbemedali.

2015. aasta maailmameistrivõistlustel Pekingis võitis ta uue isikliku rekordiga 14,66 4. koha.

Oma esimestel, 2016. aasta suveolümpiamängudel Rio de Janeiros, sai ta tulemuseks 13,92 ja kvalifikatsioonist edasi ei pääsenud.

Gabriela Petrova on kuuekordne Bulgaaria meister.

Aastal 2015 valiti ta Bulgaaria aasta sportlaseks.

Isiklikud rekordid
------------------

### Välisrekordid

| Ala | Tulemus | Aeg | Koht | Märkused |
| --- | --- | --- | --- | --- |
| Kolmikhüpe | **14,66** | 24. august 2015 | Peking |  |
| Kaugushüpe | **6,46** | 18. juuli 2015 | Stara Zagora |  |

### Siserekordid

| Ala | Tulemus | Aeg | Koht | Märkused |
| --- | --- | --- | --- | --- |
| Kolmikhüpe | **14,55** | 15. veebruar 2015 | Dobrich |  |
| Kaugushüpe | **6,41** | 14. veebruar 2015 | Dobrich |  |

Doping
------

2016. aasta alguses avastati tema proovist südamerohu meldooniumi kasutamise jälgi, mille tarvitamine on alates 2016. aasta algusest keelatud. Gabriela Petrova pääses karistusest, sest pole täpselt teada, kui kaua meldoonium kehas püsib ja sportlane väitis, et lõpetas selle kasutamise 2015. aasta detsembris.

Viited
------

1. ↑  "Gabriela Petrova IAAF-i andmebaasis" (inglise). Vaadatud 2.04.2017.
2. ↑  "Bulgaaria kolmikhüppaja sai meldooniumi-keelust priiks". *Postimees*. 19.04.2016. Vaadatud 02.04.2017.

Välislingid
-----------

* Gabriela Petrova Rahvusvahelise Kergejõustikuliidu kodulehel Muuda Vikiandmetes
* Bulgaaria kolmikhüppaja sai meldooniumi-keelust priiks, Postimees, 19.04.2016
Valimiskast
**Valimisteks** kutsutakse tavaliselt rahva hääletamist, mille tulemusel jagatakse ametikohti või positsioone. Valimisi kasutatakse esindusdemokraatia riikides rahvaesindajate ametissemääramisel.

Valimise teostavad valijad, kes on tavaliselt riigi hääletusõigusega kodanikud, valides vastavate positsioonide kandidaatide vahel.

Valimised Eestis
----------------

 *Pikemalt artiklis Eesti valimised*
Eestis korraldab valimisi, sealhulgas elektroonilist hääletamist, riigi valimisteenistus. Valimiste seadusliku läbiviimise ja tulemuste õigsuse eest vastutab Vabariigi Valimiskomisjon.

Vaata ka
--------

* 2011. aasta Riigikogu valimised
* 20. oktoober 2013 – KOV volikogu valimised
* 25. mai 2014 – Euroopa Parlamendi valimised
* 1. märts 2015 – Riigikogu valimised
* August 2016 – Vabariigi Presidendi valimine
* Valimispäev

Viited
------

1. ↑  Ülevaade valimistoimingutest, valimised.ee
2. ↑  Valimised Eestis, valimised.ee

Välislingid
-----------

|  |  |
| --- | --- |
|  | Tsitaadid Vikitsitaatides: **Valimised** |

* Veebileht
* Eestlaste loodud plokiahela lahendus tagab turvalisust USA valimistel, ERR, 23.07.2018
Gabriel 2015. aastal Palmeirase mängijana
**Gabriel Girotto Franco** (tuntud lihtsalt kui **Gabriel**; sündinud 11. juulil 1992 Campinases) on Brasiilia jalgpallur, kes mängib kaitsva poolkaitsjana Brasiilia kõrgliigaklubis Internacional.

Ta alustas klubikarjääri Paulínias, millega liitus 2006. aastal.

2011. aastal liitus ta Botafogoga. Klubi põhimeeskonnas debüteeris ta järgmisel aastal. 2013. aastal tuli ta Botafogoga Rio de Janeiro osariigi meistriks.

2014. aasta detsembris sõlmis ta kaheaastase lepingu Palmeirasega. 2015. aastal võitis ta Palmeirasega Brasiilia karikavõistlused ja tuli 2016. aastal Brasiilia meistriks.

2017. aastal siirdus ta Corinthiansesse, kellega õnnestus samal aastal tulla Brasiilia meistriks, mis oli Gabrielile teine meistritiitel järjest. Aastatel 2017–2019 tuli ta Corinthiansega kolmel aastal järjest São Paulo osariigi meistriks.

2022. aasta veebruaris sõlmis ta kaheks hooajaks lepingu Internacionaliga.

Saavutused
----------

Botafogo
* Campeonato Carioca: 2013

Palmeiras
* Campeonato Brasileiro Série A: 2016
* Copa do Brasil: 2015

Corinthians
* Campeonato Brasileiro Série A: 2017
* Campeonato Paulista: 2017, 2018, 2019

Viited
------

1. ↑  "Inter oficializa a contratação do volante Gabriel, ex-Corinthians, por duas temporadas". ge.globo.com. 10.2.2022. Vaadatud 30.6.2022
SMD 2835 on võimalik ülekiirendada valgusviljakuseni 87,5 lm/W
**SMD 2835** on suure efektiivsusega pindmontaaži valgusdiood, mis on kavandatud erinevates valgustusseadmetes kasutamiseks. SMD 2835 tunnuseks on paranenud omadused teiste valgusdioodidega – suurem kontaktipindala ja parem kuumuseeemaldamine. Nad on vastupidavamad vibratsioonile, temperatuurierinevusele ning suure niiskusega keskkonnale. Sobib ka automaatse SMD montaažiks ja lainejootmiseks.

Omadused
--------

SMD 2835 on tehtud indium-galliumnitriidi baasil; luminofooriks kasutatakse kollase värvi tseerium; korpuse materjal on termoplast ja veeselge läbipaistev lääts on tehtud silikoonist. Komponendi suurused on 3,5 x 2,8 x 0,8 mm. SMD 2835 soovitatakse hoida temperatuuril vahemikus +5...+30 °C ning õhuniiskus ei või ületada 70%. Pärast pakendi avamist neid tuleb kasutada 24 tunni jooksul ainult üks kord. Joote parandamine või vahetamine ei ole võimalik. Pärast jootmist ei tohi neile enne täielikku mahajahtumist rakendada mehaanilist survet. 

Rangelt on keelatud: 

* puudutada komponenti teravate esemetega,
* jätta sellele sõrmejälgi või muid plekke,
* lasta sellele koguneda tolmu,
* hoida seda otsese päikesevalguse käes.

Kasutusala
----------

SMD 2835 on võimalik kasutada järgmistes seadmetes: 

* üldotstarbelised valgustid
* prožektorid
* taskulambid
* SMD 2835 on sertifitseeritud kasutamiseks sõidukites

Vaata lisaks
------------

* LED-lamp
* SMD 3528
* SMD 3535
* SMD 5630

Allikas
-------

* SMD 2835 andmeleht
SKFi peakontor
SKF, Schweinfurt, 2012
**SKF** (varem *Svenska Kullagerfabriken*, 'Rootsi kuullaagrivabrik') on Rootsi päritolu rahvusvaheline tööstuskoondis, mis tegutseb umbes 130 riigis (1998) ja on maailmas juhtival kohal laagrite tootmises.

Asutamine
---------

Ettevõte asutati 1907. aastal pärast iseseaduva laagri leiutamist Sven Wingquisti poolt. Juba mõne aasta pärast hakkas SKF laiendama oma tegevust kogu maailmas.

SKF tänapäeval
--------------

SKF-il on 2023. aasta seisuga umbes 42 600 töötajat ja enam kui 70 tootmisettevõtet kogu maailmas. Rahvusvahelise turustusvõrgu moodustavad arvukad hulgimüügifirmad, üle 20 000 turustuskontori ja müügiagendi. SKF-i toodete kättesaadavusele on maailmas toeks kõikehõlmav tehnoteenindus. Peakontor asub Göteborgis.

Tegevusalad
-----------

Koondise tegevussfääri kuuluvad laagrid, tihendid, eriterased ja teised tööstusliku kõrgtehnoloogia elemendid laias valikus.

Välislingid
-----------

* 


Rootsi
Stockholmi börsi indeksi OMXS30 ettevõtted

ABB – Alfa Laval – Assa Abloy – AstraZeneca – Atlas Copco - Autoliv – Boliden – Electrolux – Ericsson – Essity - Evolution Gaming Group – Getinge – H&M – Hexagon - Investor – Kinnevik – Nordea – Sandvik – SCA - SEB – Securitas – Skanska – SKF – Svenska Handelsbanken – Swedbank – Swedish Match – Tele2 – Telia Company – Volvo Group

(märts 2021)
**Krikliniai** on alev Leedus Pasvalysi rajoonis Pumpėnai vallas.

Alevis on põhikool, raamatukogu ja kultuurimaja. Vaatamisväärsusteks on aastal 1897 valminud katoliku kirik ja Krikliniai läheduses asuv linnamägi.

Ajalugu
-------

Asulat on esimest korda mainitud aastal 1583. Aastal 1781 ehitati sinna esimene kirik, aga aastal 1897 valmis praegune hoone. Algselt kuulus see Pumpėnai kihelkonda. XIX sajandi alguses hakkas kiriku juures tegutsema kihelkonnakool.  Knygnešystė ajal tegutses alevis kaks venda-salakaubavedajat. 

Krikliniai on katoliku kihelkonna keskuseks aastast 1926. Aastal 1930 asutati asulasse meierei. Aastal 1932 lisandusid veski ja saekaater. Krikliniaist sai alev aastal 1931. 

Pärast teist maailmasõda tegutsesid Krikliniai ümbruses Leedu metsavennad. Nõukogude võimu ajal oli asulas kohaliku kolhoosi keskus.

Pilte
-----

* KrikliniaiKrikliniai
* Krikliniai kirikKrikliniai kirik

Viited
------

1. ↑
2. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Krikliniai** |

* Alev portaalis vietoves.Lt
**Valgusviljakus** (ingl k *luminous efficacy*) on valgusallika valgusvoo *Φ* ja selle tekitamiseks tarbitava võimsuse *P* jagatis:

{\displaystyle \eta \_{\mathrm {v} }\,=\,{\frac {\mathit {\Phi }}{P}}.}
SI-süsteemi mõõtühik on luumen vati kohta (lm/W).

Valgusviljakus näitab, kui tõhusalt muundab valgusallikas energiat silmaga nähtavaks kiirguseks, s.o valguseks. Näiteks hõõglamp muundab küll peaaegu kogu tarbitava energia elektromagnetkiirguseks, kuid valguse osa moodustab sellest ainult umbes 4%, valdav osa energiast eraldub infrapunakiirgusena.

Lampide valgusviljakus jääb sõltuvalt liigist ja nimivõimsusest enamasti vahemikku 10–100 lm/W. Üldiselt kasvab valgusviljakus koos lambi võimsusega. Tabelis on näidatud, millisesse vahemikku jäävad eri liiki lampide valgusviljakuse tüüpilised väärtused.

| Valgusallikas  | Valgusviljakuslm/W |
| --- | --- |
| Hõõglambid | 10–20 |
| Halogeenlambid | 15–25 |
| Kompaktluminofoorlambid | 50–75 |
| Leedlambid | 60–130 |
| Naatriumlambid | 150–200 |

Inimsilma standardiseeritud tundlikkus erineva lainepikkusega valgusele (valgusviljakuse ühikväärtusele lainepikkusel 555 nm vastab 683 lm/W)
Võrdluseks mõningate idealiseeritud valgusallikate valgusviljakused:

| Valgusallikas  | Valgusviljakuslm/W |
| --- | --- |
| Ideaalne mustkiirgur 7000 K juures | 95 |
| Ideaalne valge valguse allikas | 242,5 |
| Ideaalne monokromaatiline valgusallikas lainepikkusel 555 nm | 683 |

Nagu näha, on kõrge valgusviljakuse ja loomuliku (valge) valguse saamise nõuded mõneti vastandlikud. See on tingitud inimsilma erinevast tundlikkusest eri lainepikkuste suhtes. Silm on kõige tundlikum valgusele lainepikkuse 555 nm ümbruses, seetõttu teoreetiliselt oleks kõige suurema valgusviljakusega rohelise valguse allikas. See on ka põhjus, miks naatriumlamp (mis kiirgab valdavalt ühte spektrijoont 589,3 nm juures) on parima valgusviljakusega. Sellises praktiliselt monokromaatilises kiirguses ei ole aga esemete värvused äratuntavad, objektid eristuvad ainult heleduse järgi.

Viited
------

1. ↑  Elektriliste valgusallikate keskkonnasäästlikust valikust[*alaline kõdulink*]
|  |
| --- |
| **Artiklit tuleb tõlkida ja kohandada!** |

**Kaubandussõda** on äärmuslikust protektsionismist tulenev majanduskonflikt, milles riigid tõstavad või loovad vastastikku tolle või muid kaubandustõkkeid vastusena teise osapoole loodud kaubandustõketele. Suurenenud kaitse põhjustab mõlema riigi väljundkompositsioonide liikumise oma autarkliku positsiooni poole.

Kaubandussõjad võivad eskaleerida riikide täielikuks konfliktiks, nagu näitas Banda veresaun pärast uue lepingu väidetavaid rikkumisi. Esimene Hollandi-Inglise sõda, mille põhjustasid kaubandusvaidlused, sõda algas inglaste rünnakutega Hollandi kaubalaevandusele, kuid laienes ulatuslikele laevastikuaktsioonidele. Teine Hollandi-Inglise sõda merede ja kaubateede juhtimise üle, kus Inglismaa üritas Euroopa intensiivse kaubandusliku rivaalitsemise ajal lõpetada Hollandi domineerimise maailmakaubanduses. Neljas Hollandi-Inglise sõda seoses Suurbritannia ja Hollandi lahkarvamustega Madalmaade kaubavahetuse seaduslikkuse ja käitumise üle Suurbritannia vaenlastega selles sõjas. Shimonoseki kampaania pärast rahutusi shogunate väliskaubanduse suhtes avatud poliitika üle. Esimene oopiumisõda, mis algas pärast seda, kui Qingi valitsus blokeeris oma sadamad, konfiskeeris oopiumi salakaubaveo ja piiras Suurbritannia kauplejaid, viis Briti mereväe lähetamiseni Hiinasse ja Hiina mereväe kaasamisele Kowlooni lahingusse. Esimene oopiumisõda viis lõpuks Briti koloonia Hongkongini ja teise oopiumisõjani, mis tekkis teisest samade põhjustega kaubandussõjast, mis laiendas Briti valdusi saarel.

Viited
------

1. ↑  "Trade War". *Investopedia*.
**Butša vapp** ehk **Butša suur vapp** on Ukraina linna Butša vapp.

Vapi kilp on roheline. Kilbi keskel on stiliseeritud puu kujuline märk, millel on neli haru ja kaks juureharu. Puu sümboliseerib linna sugupuud ja selle harud sümboliseerivad nelja küla (Jablunka, Melnõkõ, Lissova Butša ja Jastremštšõna), mille ühendamisest Butša alguse sai. Juureharude vahel on kujutatud fragment raudteest. Vapikilpi ümbritseb tamme- ja loorberiokstest pärg. Tamm sümboliseerib jõudu ja loorber kuulsust. Oksad on seotud rohe-valge-kollaste lintidega (Butša lipu värvid). Vapikilbi ülaosa on raamistatud lindiga, mille jooned kordavad vapi piirjoont, moodustades avatud raamatu, mis sümboliseerib eluraamatut. Pärg näeb välja nagu ukraina rahvuslik ornament. Vapi alusel on aastaarv 1901, mis on Butša asutamise aasta. 

Butša suur vapp kinnitati Butša külaraada otsusega nr 184-7-XXIV 24. oktoobrist 2002.

Viited
------

1. ↑  Символіка міста, www.bucha-rada.gov.ua, vaadatud 7.5.2002.
2. ↑  Символіка міста, www.bucha-rada.gov.ua, vaadatud 7.5.2002.
**Talos** oli vanakreeka mütoloogias pronksist hiiglane, kelle Zeus pani Kreetale Liibanoni printsessi Europet valvama. Zeus oli Europe isakodust Siidonist röövinud ja kartis, et kuningas Agenor saadab kellegi oma tütart otsima. Talos kuulus formaalselt Zeusi pulmakinkide hulka Europele. Ta pildus kõigi vaenulike laevade pihta kaljurahne.

Agenori poeg Kadmos purjetaski õde otsides Kreetast mööda, kuid Talost kartes ei julgenud läheneda. Ka ükski teine Agenori maakuulaja ei leidnud Europet.

Hephaistos oli Talose meisterdanud ja elustanud. Talose soontes voolas võluveri, mis tegi ta surematuks. Veri oli temasse suletud parema jala kannas oleva kuldkorgiga[*viide?*]. Apollodorose järgi oli Talos viimane pronksiajast järele jäänud inimene.

Iason tappis siiski Talose ära. Tema naine Medeia jootis ta purju, Iason tõmbas kuldkorgi välja ning Talos jooksis verest tühjaks. Ta muutus elutuks pronkskujuks.

Talos sümboliseerib aega, mil Kreeta oli Kreeka jõukaim piirkond. Kreeta laevastik valitses Vahemere idaosas ja Kreeta linnadel polnud isegi müüre ümber. Sellest tekkis legend, et Kreetat ja selle jõukust valvab hiiglane. Kui Kreeta hiilgus vähenes, tekkis uus legend, et see hiiglane olevat tapetud.

Vaata ka
--------

* Achilleuse kand
**Imukvere mõis** (saksa keeles *Immofer*, varem *Brinkenhof*) oli rüütlimõis Palamuse kihelkonnas Tartumaal.

Mõisast on teateid alates 1582.

Imukvere mõisavallas on pandud järgmised perekonnanimed: Arstrebane, Arts, Aruksaar, Elevant, Ilves, Jürgenjaak, Jürgensits, Karu, Klaus, Kotkas, Kukk, Laurson, Lind, Luuk, Orjavits, Prull, Root, Rott, Tõruke, Unt, Vaht, Vau, Vennink ja Villemi. Neist Arstrebane (Arstrebbane), Arts, Aruksaar (Arroksar), Jürgenjaak (Juergenjack), Jürgensits (Juergensitz), Orjavits (Orjawitz), Prull (Brull), Tõruke (Toerrocke) ja Vennink (Wennink) on omased ainult Imukverele ja neid pole pandud üheski teises Eesti mõisas.

Viited
------

1. ↑   (vaadatud 06.03.2016)
2. ↑  Imukvere mõis Rahvusarhiivi Eesti ala mõisate registris (vaadatud 06.03.2016)
3. ↑

Kirjandus
---------

* Leonhard von Stryk. *Beiträge zur Geschichte der Rittergüter Livlands*. Erster Teil. Der estnische District. Dorpat: Druck von C. Mattiesen, 1877. Lk 8-9
* "Tartumaa: maadeteadusline, majandusline ja ajalooline kirjeldus". Peatoim. J. Rumma, toim. J. G. Granö, J. V. Veski. − Eesti I. Tartu: Eesti Kirjanduse Selts, 1925. Lk 350 .

Välislingid
-----------

* Imukvere mõis Rahvusarhiivi Eesti ala mõisate registris

Palamuse kirik
Palamuse kihelkond

**Kirik**: Palamuse  

**Mõisad**: Ehavere mõis | Imukvere mõis | Järvepera mõis | Kassinurme mõis | Kaarepere mõis | Kilbavere mõis | Kuremaa mõis | Levala mõis | Luua mõis | Mooritsa mõis | Nava mõis | Olukvere mõis | Palamuse kirikumõis | Pikkjärve mõis | Prossa mõis | Roela mõis | Soomevere mõis | Võikvere mõis
Shanghai staadion
**Shanghai staadion** on mitmeotstarbeline staadion Hiinas Shanghais. Seda kasutatakse siiski põhiliselt jalgpallivõistluste pidamiseks. Staadion ehitati 1997. aastal, kui kaheksandad Hiina Riiklikud Mängud peeti Shanghais. Staadion mahutab 80 000 pealtvaatajat, ning seda on hakatud kutsuma "80 000 inimese staadioniks" (inglise keeles "80,000 people's Stadium"). Staadion on üks maailma suuremaid jalgpallistaadione ja Hiinas suuruselt teine staadion pärast Pekingi Rahvusstaadioni. Staadioni kasutati 2008. aasta olümpiamängudel jalgpallivõistluste võistluspaigana. Seal peeti kuus meeste ja kaks naiste alagrupimängu ning nii meeste kui ka naiste üks veerand- ja poolfinaal. Ka meeste pronksmedalimatš toimus sellel staadionil.

Nimi
----

Shanghai staadion asub Shanghai sisestaadioni lähedal. Nende nimedel on nii hiina kui ka inglise keeles väga väike erinevus, mis tekitab tihti segadust nende leidmisel, eriti pärast Shanghai metroo 4. liini avamist. Liinil on peatused mõlema staadioni juures.

Välislingid
-----------

* Shanghai staadion – World Stadiums
1. Kaar 2. Talum 3. Piilar
Portaali talum, kujundatud profileeritud simsina
**Talum** ehk **impost** (ladina keelest *impostus* 'asetatud') on sageli dekoratiivselt kujundatud horisontaalne plaat, mis sarnaselt kapiteeliga kannab kaare, seina või võlvi koormuse üle püsttoele (piilarile, liseenile vm).

Talum kujunes välja hilisantiigi ja bütsantsi arhitektuuris (bütsantsi kapiteel esineb enamikul juhtudel koos trapetsjate külgedega talumiga). Tavaline ehitusdetail ka romaani ja gooti arhitektuuris.

Renessanss- ja barokkarhitektuuris, mis pöördub tagasi antiiksete orderite juurde, talumit kapiteelil ei kasutata, kuid talumivööna võib see esineda portaalidel.

Pildid
------

* Bütsantsi akantuskapiteel kõrge trapetsja talumiga (San Vitale basiilika Ravennas)Bütsantsi akantuskapiteel kõrge trapetsja talumiga (San Vitale basiilika Ravennas)
* Talumiga akantuskapiteel Karolingide-aegses Höchsti Justinuse kirikusTalumiga akantuskapiteel Karolingide-aegses Höchsti Justinuse kirikus
* Romaani kapiteel talumiga Quedlinburgi Servatiuse kirikusRomaani kapiteel talumiga Quedlinburgi Servatiuse kirikus
* Romaani kimppiilar samakujulise talumiga. St-Eutrope, SaintesRomaani kimppiilar samakujulise talumiga. St-Eutrope, Saintes
* Tellisdetailidest kapiteel ja talum. Chorini kloosterTellisdetailidest kapiteel ja talum. Chorini klooster
* Karikjas pungkapiteel profileeritud täisnurkse talumigaKarikjas pungkapiteel profileeritud täisnurkse talumiga

### Talum Prantsusmaa gooti arhitektuuris

Esimene (joonis 1) kujutatud talumitest on kaunistatud ainult lihtsa geomeetrilise ornamendiga, mis oli 12. sajandil Île-de-France'is, Normandias, Champagne'is ja Burgundias tavaliselt kasutusel. Järgmine, profileeritud talum (joonis 2) on benediktlaste abtkonna koorilt Vézelays. Joonisel 3 on kujutatud ümar talum, mis paistab Pariisi Notre-Dame'i katedraali külgkabeli akendest. 13. sajandi lõpus selle elemendi kasutamisest peaaegu loobuti. 14. sajandil talumi profiil vähenes ja kitsenes, ning 15. sajandil redutseerus see hoopis lihtsaks ümarvöödiks (joonis 4).

* Profileerimata romaani talumProfileerimata romaani talum
* Joonis 1Joonis 1
* Joonis 2Joonis 2
* Joonis 3Joonis 3
* Joonis 4Joonis 4

Vaata ka
--------

* Abakus
* Talumivöö

Välislingid
-----------

Talum teatmeteoses "Dictionnaire raisonné de l’architecture française du XIe au XVIe siècle" (prantsuse keeles, illustratsioonid)
██ Kaug-Põhi ██ Kaug-Põhjaga võrdsustatud alad ██ Venemaa lõunapoolsed alad
**Kaug-Põhi** (vene keeles Крайний Север või Дальний Север) on suur osa Venemaa Föderatsiooni territooriumist (eriti Venemaa Aasia-osast), mis asub põhjapolaarjoone taga või vahetult selle ees.

Ametlikult hõlmab Kaug-Põhi tervet Jakuutiat, Magadani oblastit, Tšuktši autonoomset ringkonda, Kamtšatka kraid ja Murmanski oblastit, samuti teatud osi Arhangelski oblastist, Komi vabariigist, Tjumeni oblastist, Krasnojarski kraist, Irkutski oblastist, Sahhalini oblastist, Habarovski kraist, samuti kõiki Põhja-Jäämere ja selle merede saari, niisamuti Beringi ja Ohhoota mere saari.

Kaug-Põhi on tuntut väga karmi kliima poolest. Töölised, välja arvatud põlisrahvad ja kinnipeetavad, kes seal töötavad saavad selle tõttu palgalisa ehk põhjaboonust (vene keeles северные надбавки), millele lisanduvad sotsiaalkindlustused ja muud soodustused.

Suurimad linnad
---------------

* Jakutsk (311 760)
* Murmansk (295 374)
* Petropavlovsk-Kamtšatski (181 216)
* Norilsk (179 554)
* Nojabrsk (106 879)
* Novõi Urengoi (113 254)
* Magadan (92 782)

Arhangelsk (349 742) on suurim linn Kaug-Põhjaga võrdsustatud aladel.

Vaata ka
--------

* Põhja-Aasia
* Kaug-Ida
Shane Prince 2014. aastal Binghamton Senatorsis mängimas
Shane Prince 2015. aasta AHL-i tähtede mängul
**Shane Prince** (sündinud 16. novembril 1992 Rochesteris New Yorgi osariigis) on USA jäähokimängija, kes mängib KHL-i klubis Jekaterinburgi Avtomobilist ründajana vasakäärel.

Aastatel 2009–2012 mängis ta Ontario Hockey League'i klubides Kitchener Rangers ja Ottawa 67's.

2011. aastal valis Ottawa Senators ta NHL-i *draft* '​is 61. valikuna. Aastatel 2012–2015 mängis ta American Hockey League'i Ottawa Senatorsi noorteklubis Binghamton Senators. 2015. aastal valiti ta AHL-i tähtede mängule.

NHL-is tegi Prince Ottawa Senatorsi meeskonnas debüüdi 16. veebruaril 2015 mängus Carolina Hurricanesi vastu. Esimese värava lõi ta liigas sama aasta 25. novembril mängus Colorado Avalanche'i vastu. 2016. aasta veebruaris müüdi tema mängijaõigused New York Islandersile.

2018. aasta augustis sõlmis ta lepingu Šveitsi kõrgliiga klubiga HC Davos. Sama aasta novembris liitus ta KHL-i klubiga Novosibirski Sibir. Aastatel 2019–2021 mängis ta KHL-is Minski Dinamo ridades. Hooajal 2020–21 oli Prince Minski Dinamo resultatiivseim mängija (25+24). 2021. aasta mais sõlmis ta kaheaastase lepingu Avtomobilistiga.

Viited
------

1. ↑   (vaadatud 4.5.2021)

Välislingid
-----------

* Shane Prince KHL.ru lehel
* Shane Prince NHL.com lehel
* Shane Prince hockeydb.com lehel
Kalmar Ulm Blasius Hochgrewe monumendi juures  
Foto: Ave Maria Mõistlik, 12. september 2015
**Kalmar Ulm** (ristinimega **Meletios Ulm**; sündinud 8. septembril 1969 Tallinnas) on eesti ajaloolane ja endine õigeusu vaimulik. Oli 2013–2017 Tallinna Linnamuuseumi direktor.

Ulm omandas teoloogiaalase bakalaureuse- ja magistrikraadi Ateena Riiklikus Ülikoolis ja kaitses 2006. aastal Kreekas Thessaloníki Aristotelese Ülikoolis doktoritööd teoloogias. Tema väitekirja teemaks oli "Eesti õigeusu kirik minevikus ja olevikus ning selle suhe oikumeenilise patriarhaadiga". Tema töö on kirjutatud uuskreeka keeles.

Tegevus vaimulikuna
-------------------

Ulm pühitseti 10. aprillil 1994 diakoniks Konstantinoopoli Püha Georgi peakirikus Derkoni metropoliidi Konstantinose poolt. Ta sai ristinime "Meletios" Konstantinoopoli patriarhi Meletios IV järgi. Ta pühitseti 20. aprillil 1996 preestriks Ateena Gervasiuse kirikus Deanliai piiskopi Damaskinose poolt.

Ta oli kogudust hooldav preester Põltsamaa Püha Vaimu koguduses (aastatel 1999–2004) ja Tallinna Püha Siimeoni ja naisprohvet Hanna piiskoplikus koguduses, mille taasmoodustamises ta osales. 

Ulm on olnud Tallinna ja kogu Eesti metropoliit Stefanuse sekretär.

Alates 2005. aastast pole enam preestrina tegev.

Töökäik
-------

2007. aastast alates töötas Ulm Tallinna Linnamuuseumis teadurina ja alates 2008. aastast muuseumi arendusjuhina. 1. maist 2013 kuni 2017. septembrini töötas Kalmar Ulm Tallinna Linnamuuseumi direktorina. Sellele ametikohale valis konkursikomisjon ta ühehäälselt. Muuseumi direktorina korraldas Ulm Tallinna bastionikäikude renoveerimist ja Neitsitorni taasavamist. 2017. aasta septembrist töötab Tallinna Linnamuuseumis vanemteaduri ametikohal.

Poliitiline tegevus
-------------------

Ulm on 6. septembrist 2013 Keskerakonna liige. 2013. aasta kohaliku omavalitsuse volikogude valimistel kandideeris ta Tallinna volikokku Keskerakonna nimekirjas, sai 19 häält ega osutunud valituks.

Isiklikku
---------

Kalmar Ulm on abielus, tal on tütar ja poeg.

Viited
------

1. ↑  Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003 vaadatud 03.10.2013
2. ↑  Eestiõigeusu kirik minevikus ja olevikus ning selle suhe Oikumeenilise ... - Meletios Kalmar Ulm - Google Books vaadatud 05.10.2013
3. ↑  Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003
4. ↑  Ulm Meletios (Kalmar) Eesti Apostlik-Õigeusu Kiriku vaimulike andmebaas (vaadatud 06.05.2016)
5. 1 2  Tallinna linnamuuseumi direktoriks saab Kalmar Ulm - Kultuur ja melu - Tallinn City. vaadatud 03.10.2013
6. ↑  Linnamuuseum - Tallinna Linnamuuseum vaadatud 03.10.2013
7. ↑  Tallinna linnamuuseumi direktoriks saab Kalmar Ulm | ERR Uudised vaadatud 03.10.2013
8. ↑
9. ↑  Erki Varma. "Preester Meletios Ulm taasloob Siimeoni kirikut". Eesti Päevaleht, 16. aprill 2003

Välislingid
-----------

*
**Hummuli vald** (saksa keeles *Hummelshof*) oli vald Viljandimaal Helme kihelkonnas ja Valga maakonnas. Vallamaja asus Kulli külas.

Valla pindala oli 102 km² ja elanikke oli 1623 (1923. aasta seisuga). Vald eksisteeris 1866–1939[*viide?*].

Eesti haldusjaotus 1925. aastal
Vallas oli 246 talundit ja need kasutasid 6180 ha maad.

Vallas asus Hummuli asundus.

1899 liideti Hummuli vallaga Ala-Aitsra vald.

1921. aastal arvati Hummuli vald Valga maakonna koosseisu.

1939. aasta vallareformiga moodustati senise Hummuli valla maa-alast; senise Patküla valla Roksi nr. 10, 11 ja A-93 ning Viljärv nr. 9-a ja 9-b talude maa-aladest; senise Helme valla Purde küla maa-alast; senise Jõgeveste valla Tani, Uubi, Luiga ja Mihklihansu talude maa-aladest Hummuli vald.

Viited
------

1. ↑  *Eesti nõukogude entsüklopeedia.* 3. köide: *FILM–ISSÕ.* Tallinn: Valgus, 1988, lk 495.
2. ↑  Maa-ameti kaardirakendused
3. 1 2 3  *Eesti Entsüklopeedia.* 3. köide: *Ferda–Jaanus.* Tartu: Loodus, 1934, lk 1023.
4. 1 2  Hummuli vald Rahvusarhiivi Eesti ala valdade registris 1866–1917 (vaadatud 20.02.2016)
5. ↑  Väljavõte 776. Vabariigi Presidendi otsusest nr. 88. Riigi Teataja, nr. 87, 14 oktoober 1938

Välislingid
-----------

* Hummuli vald Rahvusarhiivi Eesti ala valdade registris 1866–1917
**Humphrey Cobb** (5. september 1899 – 25. aprill 1944) oli kirjanik ja stsenarist. Tema tuntuim teos on romaan "Kuulsuse rajad" ("Paths of Glory", 1935), mille põhjal valmis 1957. aastal Stanley Kubricku samanimeline film. Lisaks oli Cobb 1937. aasta filmi "San Quentin" peastsenarist.

Elu
---

Cobb sündis Itaalias Sienas ameeriklaste perekonnas. Tema isa Arthur Cobb oli kunstnik ja ema Alice Littell Cobb arst. Vanemad saatsid ta algharidust omandama Inglismaale ning Ameerika Ühendriikidesse jõudis ta alles 13-aastaselt, et õpinguid jätkata. Pärast keskkoolist väljaviskamist 17-aastaselt reisis ta Montreali ja astus 1916. aastal Kanada sõjaväkke, et osaleda Esimeses maailmasõjas (Ameerika Ühendriigid astusid sõtta hiljem). Kuna ta elas pikalt välismaal ja osales Esimeses maailmasõjas Kanada sõjaväe koosseisus, siis on teda vahel ekslikult Kanada kirjanikuks peetud.

Pärast sõda töötas ta börsil, kaubalaevastikus, kirjastusäris, reklaaminduses ja Sõja Informatsiooni Talituses (Office of War Information ehk OWI) propagandatekstide kirjutajana. Cobb töötas romaani "Kuulsuse rajad" kirjutamise ajal George Gallupi alluvuses Young & Rubicami reklaamiagentuuris New Yorgis.

Tema teine romaan "None But the Brave" ilmus 1938. aastal järjejutuna ajakirjas Collier's Weekly ning sai esimesega võrreldes jahedama vastuvõtu osaliseks. Aastatel 1935–1940 töötas ta stsenaristina. Surma ajal töötas Cobb reklaamikirjanikuna New Yorgis ettevõttes Kenyon & Eckhardt.

Sama perekonnanime kandev, kuid mitte suguluses olev ameerika kirjanik Irvin S. Cobb on kirjutanud samuti raamatu "Kuulsuse rajad" (1915), mis kirjeldab autori kogemust ajakirjanikuna Esimeses maailmasõjas. "Kuulsuse rajad" on veel vähemalt kolme raamatu pealkiri ning fraasina esineb see rohkem kui tosina raamatu pealkirjas.
|  |  |
| --- | --- |
|  |  *See artikkel räägib Acheloosi tütrest; sõna teiste tähenduste kohta vaata Kallirrhoe (täpsustus).* |

---

**Kallirrhoe** (kreeka keeles 'ilus vool') oli vanakreeka mütoloogias Kreeka suurima jõe Acheloosi jõejumala Acheloosi tütar.

Acheloosi jõe deltasse moodustus setetest saar, millele varsti kolis elama Alkmaion. Ta oli tapnud oma isa Amphiaraose palvel oma ema Eriphyle karistuseks selle eest, et too teda surma saatis. Enne surma needis ema poja ära, soovides, et Alkmaion mitte ühelgi olemasoleval maal rahu ei saaks. Sellepärast asuski ta Delfi oraakli soovitusel maale, mida needmise ajal veel olemas polnud.

Alkmaionil oli naine, Arkaadia kuninga **Phegeose** tütar **Alphesiboia**, keda on nimetatud ka Arsinoeks. Alphesiboia jäi Arkaadiasse, sest jõesaarel polnud mingeid mugavusi. Alkmaion palus Kallirrhoed endale naiseks ja Acheloos nõustus tingimusel, et Alkmaion toob talle oma ema juveelidega kaunistatud rüü, mida too oli poja needmise ajal kandnud. See oli Phegeose juures. Kui Alkmaion oma endiselt naiselt ja äialt rüü kätte saai, laskis Phegeos oma poegadel Alkmaioni jälitada ja ta tappa, sest see oli väiksem häbi kui lahutus.

Kallirrhoe ei jõudnudki Alkmaioniga abielluda, ent sünnitas talle siiski kaksikud pojad Amphoterose ja Akarnanose. Kallirrhoe palus Zeusilt, et pojad kiiremini suureks kasvaksid, et võiksid isa eest kätte maksta. Zeus täitis naise soovi. Vennad lõid maha nii Phegeose, tema naise kui ka kõik nende pojad.

Amphoteros asutas Arkaadia uue dünastia, millest väitis end põlvnevat Atika aristokraadisuguvõsa alkmaioniidid. Seevastu Akarnanos naasis Acheloosi jõe kallastele, mis tollal voolas läbi Aitoolia. Akarnanos eraldas Aitoolia maakonna vähearenenuma osa, mis jäi Acheloosist läände (jõgi oli piiriks) ja sai uue maakonna, mida tema järgi nimetati Akarnaaniaks. Ta hakkas seda koos emaga valitsema.

Kallirrhoe järgi on nimetatud Jupiteri kaaslane **Kallirrhoe**.
Filmis "Üksinda kodus" esinenud maja Winnetkas aadressil 671 Lincoln Avenue
**Winnetka** on küla (*village*) USA-s Illinoisi osariigis Cooki maakonnas. See asub Chicago kesklinnast umbes 25 kilomeetri kaugusel põhjas Michigani järve ääres.

Elanike arv on arvestuslikult 2015. aasta seisuga 12 472. 2010. aasta rahvaloenduse kohaselt oli elanikke 12 187. Winnetka on USA üks jõukamaid omavalitsusi. Sissetulek elaniku kohta on 98 139 dollarit.

Esimesed hooned ehitati praeguse küla alale 1836. aastal. Küla loodi 1869. aastal, mil seal elas 450 inimest. Nimi *winnetka* tuleneb arvatavasti potavatomikeelsest sõnast, mis tähendab "ilus koht".

Põhiosa filmi "Üksinda kodus" ("Home Alone"; 1990) tegevusest leidis aset Winnetkas aadressil 671 Lincoln Avenue asuvas majas, kuigi filmis asus see maja tänaval Lincoln Boulevard.

Viited
------

1. 1 2  Winnetka village, Illinois. census.gov. Ameerika Ühendriikide Rahvaloenduse Büroo. Vaadatud 8.12.2016
2. ↑  "Home Alone Again: Back to Winnetka". moviepilot.com. Vaadatud 8.12.2016

Välislingid
-----------

|  |  |
| --- | --- |
|  | Pildid, videod ja helifailid Commonsis: **Winnetka** |

* Ametlik koduleht
**Winston Graham** (30. juuni 1908 Manchester – 30. juuli 2003 Buxted, Ida-Sussex) oli inglise kirjanik.

Ta on tuntud oma 12- osalise ajalooliste romaanide raamatusarja "Poldark" poolest.

Draamasari "Poldark"
--------------------

Winston Grahami menuka "Poldarki" peategelaseks on julge ja karismaatiline Ross Poldark, kes on võidelnud Ameerika iseseisvussõjas. Teose põhisündmused toimuvad 18. sajandi sõdadest laostatud Inglismaal. Ross, kes on saabunud oma kodukohta Cornwalli, peab vastu võtma isalt päranduseks saadud võlad. Ka tema armastatu kaunis Elizabeth on kaotanud lootuse, et Ross sõjast tervena tagasi tuleb ning abiellunud Rossi onupojaga. Ross pole aga allaandja mees ning ta alustab isa mahajäetud kaevandust taastama, et aidata kaevuritel ja kaluritel tööd ja leiba saada. See pole aga sugugi lihtne ja tihti peab Ross vägikaigast vedama oma suurima vastase George Warlegganiga. George kadestab Rossi, kes on alati oma ütlemistes kindel, meeldib Elizabethile, keda ka George ihaldab. George on küll rikas, ta on oma varanduse kokku ajanud teiste arvelt, kuid mida tal pole, on sünnipärane aadlitiitel ning selle puudumine paneb teda kadetsema. Ta küll saab Elizabethi endale naiseks, kuid ta ei pälvi naise armastust, sest Elizabethi arm kuulub Rossile. Vaatamata oma tõearmastusele, aitab Ross oma talupoegi salakaubaveos, sattudes seetõttu pahuksisse võimuesindajatega, kuid alati suudab neist välja tulla küll kavaluse või õiglust jalule seades. Kõige rohkem šokeerib Ross aadlikke, võttes omale naiseks lihtrahva seast pärit Demelza, kes oma heasüdamlikkuse, aga ka kanguse poolest on Rossile võrdväärne partner. Kui abielus tekivad kriisid, mis saavad alguse pärast Elizabethi mehe ootamatut surma kaevikus, asub Ross oma endist kihlatut abistama ja kunagised armusädemed löövad taas lõkkele. Vaatamata Demelza armukadedusele, on just Demelza see, kes suudab abielukarisid ületada ja peret koos hoida. Raamatusari annab väga põhjaliku ülevaate 18. sajandi ühiskonnaselust nii Inglismaal kui ka Prantsuse revolutsioonisündmustest.

Teosed
------

Telesari
--------

Raamatusarja "Poldark" esimeste osade põhjal on valminud populaarne BBC telesari

Viited
------
Fotol on jäädvustatud Kiilu udukogust eraldunud molekulipilv, mille läheduses on näha hiljuti tekkinud tähed, mis lähima mitme miljoni aasta jooksul oma intensiivse valgusega hävitavad selle molekulipilve
**Molekulipilv** ehk **molekulaarpilv** (inglise keeles *molecular cloud*) on tähtedevahelise pilve tüüp, mille tihedus ja suurus võimaldavad, et selles moodustuksid molekulid, tavaliselt molekulaarne vesinik (H2).

Molekulipilve märkimisväärne suurus ja mass põhjustavad gravitatsioonilise ebastabiilsuse efekti, mille tagajärjel muutub aine tihedus pilve sees ebaühtlaseks. Suurema tihedusega piirkondades hakkavad aine osised teatud tingimustel lähenema. Kokkutõmbumine võib toimuda sellise jõu ja kiirusega, mis võib põhjustada gravitatsioonilise kollapsi, mille tagajärjeks võib olla uue tähe tekkimine.

Levinuim molekul on neis pilvedes vesiniku molekul. On aga kindlaks teinud ka paljude teiste molekulide olemasolu. Molekulaarpilvi moodustavast ainest on leitud vee, ammoniaagi, vesiniksulfiidi, sipelghappe, metanooli ja glütsiini molekule. Glütsiini ja teiste orgaaniliste ühendite olemasolu tähtedevahelises ruumis viitab sellele, et eluvormide olemasolu on võimalik ükskõik millises universumi osas.

Viited
------

1. 1 2  Robin Kerrod. "Hubble. Aken universumisse". Tõlkinud Jaak Jaaniste. Eesti Entsüklopeediakirjastus, 2005. Lk 21

Välislingid
-----------

 Molekulipilv – pildid, videod ja helifailid Wikimedia Commonsis
**Lev Moissejevitš Abeliovitš** (vene keeles Лев Моисеевич Абелиович, valgevene keeles Леу Абеліевіч; 6. jaanuar 1912 (vkj 24. detsember 1911) Vilnius – 1985 Minsk) oli Poola juudi päritolu Valgevene helilooja.

Aastani 1939 elas ta Poolas. Varssavis õppis Abeliovitš klaverit ja kompositsiooni. Ta lõpetas 1941. aastal Minski konservatooriumi kompositsiooni erialal Vassili Zolotarjovi juures ja lisaks õppis aastatel 1945–1946 Moskva konservatooriumis Mjaskovski juures.

Looming
-------

* 4 sümfooniat (1962, 1964, 1967, 1969)
* 5 sümfoonilist pilti (1958)
* Avamäng (1963)
* 2 sonaati klaverile (1947, 1954; II redaktsioon 1972)
* Süit valgevene teemadel kahele klaverile (1957)
* 3 sonaati viiulile klaveri saatel (1940, 1947, 1948; redigeeris 1971)
* 2 vihikut "Freskod" klaverile (1966, 1971)
* palu puhkpillidele
* muusikat valgevene rahvamuusika orkestrile

Välislingid
-----------

* Sissekanne saidil biografija.ru
* Muusikaentsüklopeedia artikkel
* Elulugu inglise keeles
**Wirkhausi-nimeline puhkpillimuusika stipendium** (ka: *David Wirkhausi nimeline puhkpillimuusika auhind*) on aastast 1994 välja antav stipendium. Auhinda antakse välja iga viie aasta tagant (laulupeo aastal üldlaulupeo kontserdi ajal). 

Stipendiumi rahastab David Otto Wirkhausi Fond. Fondi asutas 19. juunil 1992 Eesti Üldlaulupeo Direktsioon (Eesti Laulu- ja Tantsupeo Sihtasutus) ja Eesti Kooriühing. Alates 21. maist 2001 haldab fondi raha Sihtasutus Eesti Rahvuskultuuri Fond. 

Fondi eesmärk on jäädvustada mälestust David Otto Wirkhausist ning väärtustada puhkpillimuusikaalast tegevust. Fondi rahast antakse välja Wirkhausi-nimelist puhkpillimuusika stipendiumi, mis määratakse kauaaegse tulemusrikka tegevuse eest Eesti puhkpillimuusika elus. Stipendiumi saaja peab olema vähemalt 50-aastane. Stipendiumi määramisel võetakse aluseks muusikategelase elutöö (nii muusikapedagoogiline, loominguline, organisatsiooniline, propagandistlik kui ka uurimuslik tegevus). Stipendiumi saab ühele isikule määrata üks kord. Stipendiumiga kaasneb traditsiooniliselt SA Eesti Rahvuskultuuri Fond sümboolikaga ja Eesti Laulu- ja Tantsupeo Sihtasutuse sümboolikaga tunnistus, mille allkirjastavad fondi halduskogu liikmed.

Laureaadid
----------

* 1994 Elmar Peäske
* 1999 Lembit Vink ja Sulev Unt
* 2004 Heldur Saade
* 2009 Leho Muldre
* 2014 Andres Avarand
* 2019 Vello Loogna

Viited
------

1. ↑  A ja O taskuteatmik Eesti. Eesti Entsüklopeediakirjastus, 2007. Lk 523
2. 1 2  "David Otto Wirkhausi Fond". *Eesti Laulu- ja Tantsupeo SA koduleht*. Vaadatud 25.05.2017.
3. ↑  "Leho Muldrele anti üle Wirkhausi elutööpreemia". *err.ee*. 5.07.2009. Vaadatud 25.05.2017.
4. ↑  "Wirkhausi preemia sai Andres Avarand". *err.ee*. 6.07.2014.
Sangay Ngedup (2005)
**Sangay Ngedup** (sündinud 1953 Punakha ringkonnas Nobgangi külas) on Bhutani põllumajandusminister. *Lyonpo.*

Sangay Ngedup oli peres teine poeg ning tal oli kaks venda ja viis õde. Neli tema õde on Bhutani kuningannad. 

Ta on lõpetanud Indias Kalimpongis kooli Dr Graham's Homes ja New Delhis St Stephen's College'i. 

1976. aastal astus ta Bhutani välisteenistusse ja käis diplomaatiakursustel Austraalias ja New Delhis. 

1977. aastal töötas ta Bhutani alalises esinduses ÜRO juures ning hiljem teise ja esimese sekretärina Bhutani kuninglikus saatkonnas New Delhis. Aastatel 1986–1989 oli Sangay Ngedup suursaadik Kuveidis. 

1989. aastal sai temast kaubandus- ja tööstusdirektor ning aprillis 1991 Plaanikomisjoni kaassekretär. 1992. aastal sai ta tervishoiu peadirektoriks. 

1998. aastast oli ta tervishoiu- ja haridusminister, 2003. aastast on ta põllumajandusminister. 9. juulist 1999 kuni 20. juulini 2000 ja 5. septembrist 2005 kuni 7. septembrini 2006 oli ta Bhutani peaminister. 

Rahvusvahelised tervishoiuorganisatsioonid on tunnustanud tema tegevust riigi tervishoiusüsteemi arendamisel. Aastatel 1996–1999 oli ta Maailma Terviseorganisatsiooni täitevkomitee esimees. 
Ta on kuulunud GAVI (Ülemaailmne Vaktsiinide ja Vaktsineerimise Liit) direktorite nõukogusse. 

Ta on palju mööda Bhutani ringi sõitnud, julgustades kaugete piirkondade meedikuid. Ta on püüdnud teha arstiabi kättesaadavaks kõigile Bhutani elanikele. See tegevus on teinud ta Bhutanis populaarseks. 

2002. aastal sooritas ta koos veel kuue inimesega tervisematka "Liigu terviseks" Trashigangist Thimphusse. See oli 560 km pikkune jalgsimatk. Ta kavandas selle ise vahendina rahakogumiseks Bhutani Tervisefondi (*Bhutan Health Trust Fund*), mille eesmärk on tasuta esmatasandi arstiabi rahastamine.

Tunnustus
---------

Kuningas Jigme Singye Wangchuck andis Sangay Ngedupile 24. augustil 1987 punase *kabney* (*dasho* tiitli) ja 1. jaanuaril 1998 oranži *kabney* (*lyonpo* tiitli). 

Ta on saanud Maailma Terviseorganisatsiooni auhinna "Tubakas ja tervis" ja Sasakawa auhinna saavutuste eest Bhutani esmatasandi arstiabi parandamisel.

Isiklikku
---------

Sangay Ngedup on abielus ja tal on neli last.

Välislingid
-----------

* Tervisematk 2002
Sardiinia poliitiline liigendus keskajal
**Logudoro** (sardi keeles ***Logudòro***) on ajaloolis-geograafiline piirkond Itaalias Sardiinia saare kesk- ja loodeosas. Logudoro piirid langevad kokku keskaegse Logudoro kuningriigi (*regno di Torres, regno del Logudoro; giudicato di Torres, giudicato del Logudoro*) piiridega.

Logudoro pealinn oli alul Ardara ja hiljem Sassari. Keskaegse Logudoro (*giudicato*) territoorium vastab ligikaudu kaasaegse Sassari provintsi territooriumile, millele lisanduvad lõunapoolsemad Nuoro, Bosa ja Macomer.

Sardiinia ajaloolised piirkonnad (*subregioni*) 

Anglona **·** Barbagia di Belvì **·**  Barbagia di Nuoro **·** Barbagia di Ollolai **·** Barbagia di Seùlo **·** Barigadu **·** Baronie **·** Campidano di Cagliari **·** Campidano di Oristano **·** Gallura **·** Goceano **·** Guilcer  **·** Guspinese **·** Iglesiente  **·** Logudoro **·** Mandrolisai **·** Marghine **·** Marmilla **·** Meilogu **·** Monreale **·** Monteacuto **·** Montiferru **·** Nurra **·** Ogliastra **·** Parteòlla **·** Planargia **·** Quirra **·** Romangia **·** Sarcidano **·** Sarrabus-Gerrei **·** Sassarese **·** Sulcis **·** Sulcis-Iglesiente **·** Trexenta
**Moldova Õigeusu Kirik** (rumeenia keeles *Biserica Ortodoxă din Moldova*; vene keeles *Православная церковь Молдовы*) on üks kahest Moldovas tegutsevast õigeusu kirikust (teine on Rumeenia Õigeusu Kiriku jurisdiktsioonis tegutsev Bessaraabia metropoolia).

Moldova Õigeusu kirik on Moskva patriarhi kanoonilises jurisdiktsioonis tegutsev algselt omavalitsuslik, aastast 1994 aga autonoomne kirik. Selle eestseisja kannab tiitlit Chișinău ja kogu Moldova metropoliit. 

Moldova Õigeusu Kirikul on kuus piiskopkonda: Chișinău piiskopkond, mida juhib Chișinău ja kogu Moldova metropoliit, Tiraspoli ja Dubăsari piiskopkond, Cahuli ja Comrati piiskopkond, Edineți ja Briceni piiskopkond, Ungheni ja Nisporeni piiskopkond ning Bălți ja Fălești piiskopkond. 

Kiriku liturgiline keel on moldova keel, kuid kogudustes peetakse ka gagauusi ja kirikuslaavikeelseid jumalateenistusi.

Kiriku vaimulikud teenindavad 1286 kogudust. Kirikul on kolm õppeasutust. Kirikule allub 46 kloostrit ja 9 skeetat. Moldova õigeusu kirikusse kuulub ligi kaks kolmandikku Moldova õigeusklikest elanikest.

Chișinău Kristuse Sündimise katedraal
Moldova Õigeusu Kiriku pea on alates 1989. aastast metropoliit Vladimir, kelle tiitel on alates 1992. aastast Chișinău ja kogu Moldova metropoliit. Tema juhtida on piiskoppidest koosnev sinod, mis on ka kiriku kõrgeim haldusorgan.

Ajalugu
-------

Moldova Õigeusu Kirik moodustati pärast seda, kui Venemaa oli Bessaraabia 1812. aastal annekteerinud. Algul oli see piiskopkonna staatuses. Pärast seda, kui esimese maailmasõja järel piirkond Rumeeniale kuuluma hakkas, piiskopkond likvideeriti. Aastal 1944 loodi see piiskopkond taas. Aastal 1990 sai sellest peapiiskopkond.

Aastal 1992 eraldus osa kogudusi ja moodustus Bessaraabia Metropoolia. Vene Õigeusu Kiriku metropoliit Kirill (hilisem Moskva patriarh) nimetas seda sammu õigeusklike ühtsuse rikkumiseks ja sammuks, millel on oma tagajärjed. Kuigi hiljem kaitses Moldova ülemkohus Bessaraabia Metropoliitkonna tegutsemisõigust Moldova aladel, astus president Vladimir Voronin selle vastu välja ja proovis 2008. aastal mitmeid selle liikmeid maalt pagendada. Bessaraabia Metropoolia pöördus kaitset otsides Euroopa Nõukogu poole. Sama aasta 21. jaanuaril andis aga Aleksius II Voroninile autasu "Silmapaistva tegevuse eest õigeusklike rahvaste ühtsuse kindlustamisel".

Moldova Õigeusu Kirik sai autonoomia aastal 1992. Samal ajal sai kirikupea metropoliidi tiitli.

Viited
------

1. ↑
2. ↑   "Înalt Prea Sfințitul Vladimir vorbește despre unirea Mitropoliei Moldovei cu cea a Basarabiei" , publika.md, 30 August 2013
3. ↑
4. ↑   Владимира Воронина обвинили в служении РПЦ
5. ↑  "Arhiivikoopia". Originaali arhiivikoopia seisuga 24. aprill 2016. Vaadatud 7. mail 2016.`{{netiviide}}`: CS1 hooldus: arhiivikoopia kasutusel pealkirjana (link)
6. ↑
**Letsitiin** ehk **fosfatidüülkoliin** (*lecithinum*, lühend PC) on koondnimetus fosfatiidide rühma kuuluvate koliini sisaldavate lipiidühendite kohta, mida esineb rakumembraanide välispinnal. Seda saadakse mitmetest taimsetest ja loomsetest toiduainetest, letsitiinipreparaatidest ja seda toodab ka organism ise.

Fosfatidüülkoliin reguleerib lipiidide liikumist organismis.

Sõna "letsitiin" on tulnud kreekakeelsest sõnast *lekithos*, mis tähendab munakollast. Letsitiini avastas 1850. aastal Prantsuse teadlane Maurice Gobley, kes eraldas selle munakollasest. Aastaid kasutatigi letsitiini allikana munakollast. 1930ndate keskel leiti letsitiini sojaubadest.

Letsitiin sarnaneb ehituselt rasvadega ning kujutab endast olulist rakumembraanide koostisosa. Ta aitab moodustada terviklikku rakumembraani ja kergendab vedelike liikumist rakusiseselt ja -väliselt. Letsitiin on tähtis närvirakkude toitaine, mistõttu ta soodustab mälu- ja kontsentreerumisprotsesse. Lisaks aitab letsitiin hoida vere normaalset kolesteroolitaset, parandab naha üldseisundit ja pidurdab isegi juuste väljalangemist. Letsitiin on samuti peakomponent ajukelmes, varustab lihaseid ja närvikudesid hapnikuga. Letsitiin aitab hoida maksa tervena, ennetades rasvade ladestumist maksas ja ta osaleb ka detoksikatsiooniprotsessis, taastades ühtlasi maksa funktsioone. Letsitiin on suureks abiks ateroskleroosi ennetamisel. Ta aitab ka ennetada sapikivide moodustumist.

Toiduainetööstuses kasutatakse letsitiini antioksüdandi ja emulgaatorina lastetoitudes, saiakestes, salatikastmetes, majoneesides, margariinis, jäätises, šokolaadis ja maiustustes.

Viited
------

1. ↑  "Meditsiinisõnastik", 406:2004
2. 1 2 3
3. 1 2 3 4   Kaire Kenk, Letsitiin – kõige tähtsam «ajuvitamiin», Õhtuleht, 26.04.2006

Kirjandus
---------

* Ravimitekkene autoimmuunne hemolüütiline aneemia: Ioannis Lentzas, Panagiotis Papagiannopoulos, Ioannis Nikolaidis jt, Idiopathic autoimmune hemolytic anemia due to lecithin overdose: a case report, Cases Journal 2009, 29. jaanuar 2009, doi:10.1186/1757-1626-2-97
* Marina Lohk, Letsitiini üledoosi tagajärjel tekkis naisel eluohtlik aneemia, 4. mai 2015
Logo
**Wired** on alates 1993. aastast veebis ja paberikandjal avaldatav Ameerika kuukiri, milles avaldatavates artiklites on keskendutud kujunemisjärgus tehnoloogiate poolt kultuurile, majandusele ja poliitikale avaldatavale mõjule.

Kaastöölised
------------

Ajakirja kaastööliste seas on olnud Jorn Barger, John Perry Barlow, John Battelle, Paul Boutin, Stewart Brand, Gareth Branwyn, Po Bronson, Scott Carney, Michael Chorost, Douglas Coupland, James Daly, Joshua Davis, J. Bradford DeLong, Mark Dery, David Diamond, Cory Doctorow, Esther Dyson, Mark Frauenfelder, Simson Garfinkel, William Gibson, Dan Gillmor, Mike Godwin, George Gilder, Lou Ann Hammond, Chris Hardwick, Virginia Heffernan, Danny Hillis, John Hodgman, Steven Johnson, Bill Joy, Richard Kadrey, Leander Kahney, Jon Katz, Jaron Lanier, Lawrence Lessig, Paul Levinson, Steven Levy, John Markoff, Wil McCarthy, Russ Mitchell, Glyn Moody, Belinda Parmar, Charles Platt, Josh Quittner, Spencer Reiss, Howard Rheingold, Rudy Rucker, Paul Saffo, Adam Savage, Evan Schwartz, Peter Schwartz, Alex Steffen, Neal Stephenson, Bruce Sterling, Kevin Warwick, Dave Winer ja Gary Wolf.

Ajakirja toimetajate seas on olnud filmiprodutsent J. J. Abrams, filmirežissöör James Cameron, arhitekt Rem Koolhaas, endine USA president Barack Obama, režissöör Christopher Nolan, tennisist Serena Williams ja videomängude looja Will Wright.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Wired (ajakiri)** |

* Koduleht
* Itaaliakeelne veebisait
* Jaapanikeelne veebisait
* Ühendkuningriigi veebisait
**Molekulaarsuseks** nimetatakse keemias elementaarreaktsioonis põrkuvate osakeste (aatomite, molekulide, ioonide, radikaalide) arvu, st ühes reaktsiooni elementaarstaadiumis osalevate osakeste arvu.

Seda suurust kasutatakse keemiliste reaktsioonide iseloomustamisel.

Molekulaarsuse järgi jagatakse elementaarreaktsioonid:

* **monomolekulaarne reaktsioon** tähendab reaktsioonimehhanismi etappi, kus siirdeolekus toimuvad muutused ainult ühe osakesega, see on reaktsioon, milles osaleb üks osake (molekul A dissotsieerub või isomeriseerub produkti(de)ks)
* **bimolekulaarne reaktsioon**, mille elementaaretapis osaleb kaks osakest
* **trimolekulaarne reaktsioon**, milles osaleb kolm osakest. Trimolekulaarsed reaktsioonid on väga haruldased, sest kolme osakese samaaegne põrkumine on vähe tõenäoline.

Elementaarreaktsioonide kirjeldamisel kasutatavad mõisted nagu molekulaarsus, reaktsiooni järk ja stöhhiomeetriline koefitsient on tavaliselt arvuliselt kokkulangevad, kuid neid mõisteid kasutatakse erinevates kontseptsioonides.

Vaata ka
--------

* Brutoreaktsioon
* Keemiline kineetika